ปกติกินยาคุมพรีมแบบ21เม็ดมาหลายเดือนแล้ว ยาคุมหมดวันที่11/02/63 ประจำเดือนมาวันที่14/02/63แลประจำเดือนหมดวันที่ 20/2/63 เริ่มกินใหม่วันที่ 19/02/63 พอดีมีเพศสัมพันธ์กับแฟนวันที่ 21/2/63 หนูกลัวว่าจะท้องเลยจะกินยาคุมฉุกเฉิน หนูจะท้องมั้ยค่ะ
สวัสดีค่ะ หากทานยาคุมกำเนิดครบ 21 เม็ดในวันที่ 11 ก.พ. แล้วได้มีประจำเดือนมาในวันที่ 14 ก.พ. ก็ถือว่าปกติดี และแสดงว่าไม่ได้มีการตั้งครรภ์เกิดขึ้นแต่อย่างใดค่ะ และเมื่อเว้นระยะครบ 7 วัน คือจนถึงวันที่ 18 ก.พ. แล้วได้เริ่มทานยาคุมแผงใหม่ในวันที่ 19 ก.พ. การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่อง และสามารถที่จะมีเพศสัมพันธ์ได้ตั้งแต่วันแรกที่ทานยาคุมค่ะ โดยยาคุมก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% ดังนั้น จึงไม่จำเป็นต้องทานยาคุมฉุกเฉินร่วมไปด้วยโดยไม่จำเป็น เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจทำให้ได้รับผลข้างเคียงเพิ่มมากขึ้นโดยไม่จำเป็นค่ะ การจะทานยาคุมฉุกเฉินนั้น จะทานในกรณีที่มีการลืมทานยาคุมกำเนิดตั้งแต่ 2 วันขึ้นไปค่ะ